ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کے وی آئی سی نے کھادی سے منسلک کارکنوں کی آمدنی بڑھانے کا فیصلہ کیا
ہمارے متحرک وزیر اعظم کی ترغیب سے اور کھادی کپاس بنانے والوں کے تعاون کو ذہن میں رکھتے ہوئے، کے وی آئی سی کی اپنی 694ویں میٹنگ کے دوران، جو 30 جنوری 2023 کو کچھ، گجرات میں کھادی اور گاؤں کی صنعت کمیشن نے جناب منوج کمار کی صدارت میں منعقد کی۔ آمدنی پیدا کرنے کے لیے اجرت 7.50 روپے فی ہانک سے بڑھا کر 10 روپے فی ہانک کرنے کا تاریخی فیصلہ، جس سے کاریگروں کی ماہانہ آمدنی میں تقریباً 33 فیصد اور بنکروں کی اجرت میں 10 فیصد اضافہ ہو گا۔ اس فیصلے کا اطلاق یکم اپریل2023 سے ہوگا۔
جیسا کہ ہم سب جانتے ہیں کہ سودیشی کو فروغ دینے کے لیے وزیر اعظم جناب نریندر مودی مسلسل قومی اور بین الاقوامی فورمز پر کھادی اور دیہی صنعت کی مصنوعات خریدنے کی اپیل کر رہے ہیں جس کا مقصد غریب ترین لوگوں کے ہاتھ میں کام دینا اور ان کی آمدنی میں اضافہ کرنا ہے، اس کے نتیجے میں ہمارے دستکاروں کے ہاتھ میں زیادہ آمدنی آئے گی۔
وزیر اعظم جناب نریندر مودی نے اپنے ریڈیو نشریاتی پروگرام "من کی بات" کے ذریعے "خاص طور پر نوجوانوں" سے کھادی خریدنے کی کئی بار اپیل کی ہے۔ اس کے نتیجے میں سال بہ سال کھادی مصنوعات کی ریکارڈ فروخت ہوئی ہے۔ وزیر اعظم نے کھادی کو اپنانے اور کھادی کی پیداوار اور فروخت کو بڑھانے کی ہر ممکن کوشش کی تعریف کی ہے جس کا مقصد قوم کے لیے کھادی، کھادی برائے فیشن اور کھادی برائے تبدیلی اور کھادی کو بار بار مقبول بنانا ہے۔
اس موقع پر کے وی آئی سی کے چیئرمین جناب منوج کمار نے کہا کہ مالی سال 2021-2022 میں کھادی اور گاؤں کی صنعت کی مصنوعات کی پیداوار 84,290 کروڑ اور فروخت 1,15,415 کروڑ تھی۔ اس سال 2 اکتوبر کو کھادی انڈیا کے سی پی آؤٹ لیٹ نے ایک ہی دن میں 1.34 کروڑ روپے کی کھادی کی فروخت کا نیا ریکارڈ قائم کیا ہے۔ جس کا سہرا ہمارے نامور وزیر اعظم جناب نریندر مودی کی طرف سے ملک کے لوگوں کو کھادی خریدنے اور کھادی کی پیداوار اور فروخت کے کام میں لگے لاکھوں کاریگروں اور کھادی کارکنوں کے لیے کی گئی اپیل کو جاتا ہے، جو انتھک محنت کر رہے ہیں۔
انہوں نے مزید کہا کہ، گاؤں کی سطح پر کھادی کارکنوں کی حوصلہ افزائی کرنے، اور کھادی کی پیداوار کو بڑھانے کے مقصد سے، جس کے نتیجے میں زیادہ سے زیادہ روزگار پیدا کرکے دیہی-معیشت کو مضبوط بنایا جا سکتا ہے،کے وی آئی سی نے کھادی کارکنوں کے ساتھ گزشتہ چند مہینوں میں کھادی سمواد  کی سیریز کا انعقاد کیا۔ ملک کے مختلف شعبوں میں کام کرنے والے اداروں اور تنظیموں نے ان کے مسائل کو سمجھنے اور ان میں نئی توانائی پیدا کرنے کے لیے ان سے براہ راست بات چیت کی۔
کھادی کارکنوں اور کھادی تنظیموں کے اس مطالبے پر غور کرتے ہوئے کے وی آئی سی نے اپنی 694ویں میٹنگ میں کھادی- گاؤں کی صنعتوں کے پروگرام سے وابستہ کارکنوں کے ہاتھ میں زیادہ سے زیادہ رقم فراہم کرنے، ان کی آمدنی کے ذرائع کو بڑھانے اور ان کی اقتصادی حالت کو بہتر بنانے کا فیصلہ کیا۔ اس تاریخی فیصلے سے ایک مضبوط، خوشحال اور خود انحصار ہندوستان کی تعمیر میں مدد ملے گی۔
کھادی کو عالمی سطح پر مقامی بنانے کے لیے وزیر اعظم جناب نریندر مودی نے گزشتہ 9 سالوں میں کھادی کے تئیں اپنی اپیل اور اپنی محبت سے کھادی کو زندہ کیا ہے۔ اس فیصلے سے کھادی سمیت ہندوستان کی دیسی مصنوعات کی مانگ میں اضافہ ہوا ہے، اس فیصلے سے کھادی کے شعبے میں خوشی کی لہر دوڑ گئی ہے، وہیں کھادی کے شعبے کو بہت زیادہ ترغیب ملے گی جس سے زیادہ سے زیادہ روزگار کے مواقع پیدا ہوں گے۔
کارپوریٹ امور کی وزارتت
2018سے 2020 کے درمیان 324 کمپنیوں نےدیوالیہ قرار دیے جانے کیلئے درخواست کی
نئی دہلی:16،مارچ، 2021:نیشنل کمپنی لا ٹرائبونل  کے ذریعے فراہم کردہ اعداد وشمار کے مطابق، سال 2018 میں 149، سال 2019 میں 103 اور سال 2020 میں 72، اس طرح سے کُل 324 کمپنیوں نے مذکورہ تین برس کی مدت کے دوران دیوالیہ قرار دیے جانے کیلئے درخواست دی ہے۔
یہ بات آج راجیہ سبھا میں ایک سوال کے تحریری جواب میں خزانہ اور کارپوریٹ اُمور کے مرکزی وزیر مملکت جناب انوراگ سنگھ ٹھاکر نے بتائی۔
مزید تفصیلات فراہم کرتے ہوئے وزیر موصوف نے بتایا کہ این سی ایل ٹی کے ذریعے فراہم کردہ اعداد وشمار کے مطابق سال 2018 میں 8330 درخواستیں، سال 2019 میں 12091 اور سال 2020 میں 5282 درخواستیں آئی بی سی کے تحت دائر کی گئی۔ اس طرح سے یہ پتہ چلتا ہے کہ گزشتہ تین برسوں کے دوران درخواستوں کی تعداد میں اضافہ نہیں ہوا ہے۔
کمپنیز ایکٹ 2013 کے مطابق کمپنیوں کومالی برس کے اختتام سے 6مہینوں کے اندر سالانہ جنرل میٹنگ  منعقد کرنے کی ضرورت ہوتی ہے۔ لہٰذا مالیاتی بیانات اور سی ایس آر کے بارے میں انکشاف سے متعلق بورڈ کی رپورٹ، سالانہ جنرل میٹنگ کے 30 دنوں کے اندر ایم سی اے 21 ڈیٹا بیس میں داخل کی جانی چاہئے۔ اس طرح رواں مالی برس میں سی ایس آر کی ماتحت کمپنیوں کے ذریعے کوئی فائلنگ نہیں کی گئی ہے۔
-----------------------
ش ح۔م ع۔ ع ن
U NO: 2613
(Visitor Counter : 71
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.37کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 4,23,087 ٹیکے لگائے گئے۔
ہندوستان میں سردست زیر علاج مریضوں کی تعداد26,449ہے۔
فی الحال زیر علاج مریضوں کی شرح 0.06فیصد ہے۔
سردست ملک میں شفایابی کی شرح98.76فیصد ہے۔
گزشتہ 24 گھنٹوں کے دوران1,919 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,77,068 ہوگئی ہے۔
پچھلے 24 گھنٹوں کے دوران1,542 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.68 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل89.89کروڑ ٹیسٹ کئے جاچکے ہیں۔گزشتہ 24 گھنٹوں کے دوران2,27,207 ٹیسٹ کئے گئے۔
وزارات ثقافت
پی وی سندھو کیلئے کامیابی عادت بن چکی ہے
ہندوستان کی معروف بیڈمنٹن اسٹار کھلاڑی پی وی سندھو نے ٹوکیو اولمپکس-2020 میں تاریخ رقم کرنے کے بعد ملک کی سربلندی میں اضافہ کیا ۔ پی وی سندھو اولمپکس میں ایک کے بعد ایک میڈلز حاصل کرنے والی ہندوستان کی پہلی خاتون کھلاڑی بن گئی ہیں۔ اس سے قبل انہوں نے ریواولمپکس میں چاندی کا تمغہ جیتاتھا۔ جیت کے اس تسلسل کو برقرار رکھتے ہوئے سندھو نے چین کی بنگجیاؤ کو اکیس۔تیرہ،اکیس پندرہ سے شکست دینے کے بعد ٹوکیو اولمپکس میں کانسے کا تمغہ حاصل کیا۔
پہلے ہی سے سندھو اپنی شاندار کارکردگی کے ذریعہ ملک کو فخرمحسوس کرارہی ہیں ،چاہے عالمی چمپئن شپ ہو یا اولمپکس۔ انہوں نے کامیابی کو اپنی عادت بنالیا ہے اور ان کا سفر ابھی بھی جاری ہے۔ سوچئے کہ وہ بیڈمنٹن راکیٹ کتنا قیمتی ہوگا جس سے سندھو نے تاریخ رقم کی ہے۔ یہ انمول ہے ، اس میں کوئی شک نہیں ۔ لیکن کوئی بھی اس راکیٹ کا مالک بن سکتا ہے۔ ہاں آپ نے صحیح سنا ۔آپ ملک کے مفاد میں اس انمول راکیٹ کا حصہ بن سکتے ہیں۔
اولمپکس میں اپنی کارکردگی کے ذریعہ ملک کو مسحور کرنے کے بعد پی وی سندھو نے بھارت واپسی کے فورا ً بعد وزیراعظم نریندرمودی کو اپنا راکیٹ پیش کیا۔ جیسا کہ آپ جانتے ہیں کہ وزیراعظم نریندرمودی کو موصول ہوئے تحائف کی ای۔نیلامی شروع ہوچکی ہے اور سندھو کی راکیٹ کو بھی نیلام ہونے والی ان اشیاء کی فہرست میں شامل کیا گیا ہے۔ 17 ستمبر کو شروع ہوئی یہ نیلامی سات اکتوبر تک جاری رہے گی۔ آپ معروف بیڈمنٹن کھلاڑی کے راکیٹ کا قابل فخر مالک بن سکتے ہیں۔ آپ سبھی کو نیلامی میں شرکت کیلئے www.pmmementos.gov.in. ویب سائٹ پر لاگ ان کرنا ہے۔ سندھو کے راکیٹ کی بنیادی قیمت 80 لاکھ روپئے رکھی گئی ہے۔
ماضی میں بھی وزیراعظم کو موصول ہونے والے تحائف کی نیلامی ہوتی رہی ہے۔ گزشتہ مرتبہ اس طرح کی نیلامی 2019 میں ہوئی تھی۔ حکومت نے نیلامی میں 15.13 کروڑ روپئے حاصل کیا تھا۔ وزیراعظم نریندرمودی کی رہنمائی میں پوری رقم ‘نمامی گنگے کوش’ میں جمع کی گئی تھی تاکہ گنگا کو صاف ستھرا اور خالص بنایا جاسکے۔ اس بار بھی نیلامی سے ملنے والی رقم ‘نمامی گنگے کوش’ میں جمع کی جائے گی۔
کامرس اور صنعت کی وزارتہ
چار نئے پروڈکٹس کو جی آئی ٹیگ حاصل ہوا
نئی دہلی، 16اگست 2019، صنعت اور داخلی تجارت کو فروغ دینے کے محکمہ کے تحت جیوگرافیکل انڈیکیشن حال ہی میں چار نئے جی آئی کا اندراج کیا ہے۔ریاست تاملناڈو کے ضلع ڈینڈیگل میں واقع پلانی قصبے سے پلانی پنجامیرتھم، ریاست میزورم سے تالہلوپوان اور میزو پوانچی اور ریاست کیرالہ سے تریرور پان کاپتہ رجسٹرڈ جی آئی کی فہرست میں تازہ ترین اضافہ ہیں۔
جی آئی ایک انڈیکیشن ہے جس کا استعمال ان پروڈکٹوں کے لئے کیاجاتا ہے۔ جن کے پاس خصوصی جغرافیائی اصل ہوتے ہے اور اس پروڈکٹ کے ایسے معیارات یا ساکھ ہوتے ہیں جو اسی خاص علاقے سے تعلق رکھتے ہے۔اس طرح کے نام سے معیار اور کوالٹی کی یقین دہانی ہوتی ہے جو کہ جغرافیائی شناخت شدہ مقام میں اپنی اصل کے لئے ضروری ہے۔
پلانی پنجا میر تھم پلانی ٹاؤن کا ایک ابھیشیکا پرسادم ہے جو کہ بھگوان دھانڈےیوتھا پانی سوامی کے ابھیسیگم نے اہم پرساد میں سے ایک ہے۔ ابھیسیگم ، تملناڈو کے ڈینڈیگل ضلع میں واقع پلانی ٹاؤن کے پلانی پہاڑیوں میں واقع ارولمیگو دھانڈےیوتھا پانی سوامی مندر کے اعلی پجاری ہے۔ یہ پانچ قدرتی مادوں، کیلا، کھجور کا گڑ، گائے کا گھی اور چھوٹی الائچی کا مرکب ہے۔اس کو قدرتی طور سے تیار کیاجاتا ہے اس میں کسی مصنوعی چیز کی ملاوٹ نہیں ہوتی۔ یہ اپنے مذہبی جوش اور عقیدت کے لئے مشہور ومعروف ہے۔ایسا پہلی مرتبہ ہوا ہے کہ تملناڈو سے تعلق رکھنے والے ایک مندر‘‘پرسادم’’ کو جی آئی ٹیگ سے نواز ا گیا ہے۔
تالہلوپوان، متوسط سے بھاری، اچھی طرح بھنا ہوا، بہترین معیار کا میزورم کا کپڑا ہے جو اپنے بل والے دھاگوں،تانا بانا اور بنائی کے لئے مشہور ہے۔ اس کا ڈیزائن ہاتھ کے ذریعہ تیار کیاجاتا ہے۔ میزو زبان میں تالہلو کا معنی پوری طرح کھڑااور مضبوط یا پیچھے مڑنے والا نہیں ہوتاہے۔ تالہلو پوان کا میزورم کے معاشرے میں کافی اہمیت ہے۔ اس کی پیداوار میزورم کے ریاست بھر میں کی جاتی ہے۔ ایزوال اورتھینزوال اس کی پیداوار کے اصل مراکز ہے۔
میزو، پوانچی میزورم سےتعلق رکھنے والا ایک رنگین میزو شال/ ٹیکسٹائل ہے۔اس کو میزو ٹیکسٹائل میں سب سے زیادہ رنگین تصور کیاجاتا ہے۔ یہ ہر ایک میزو خاتون کے لئے ضروری سرمایہ ہوتاہے۔ اسی طرح سے یہ ریاست بھر میں شادی کا اہم لباس ہے۔ اس کااستعمال میزو موسمی رقصوں اور سرکاری تقریبات میں عام طور سے کیاجاتا ہے۔ اس شال کے ڈیزائن کو بنکر معاون دھاگوں کا استعمال کرکے تیار کرتے ہیں اور اس طریقے سے وہ نہایت خوبصورت اور نفیس ٹیکسٹائل تیار کرپاتے ہیں۔
کیرالہ سے تعلق رکھنے والے تیریرو پان کے پتے کی کاشت، تنور، ترورنگادی، پٹی پورم، ملا پورم، ملا پورم ضلع کے ونگاڑا بلاک پنچایتوں میں کی جاتی ہے۔ ہلکے نشاط انگیز ایکشن اور ادویاتی خصوصیات کے لئے اس پان کےپتے کی بڑی اہمیت ہے۔اگرچہ اس کا استعمال پان چبانے کے لئے ، پان مصالحہ بنانے کے لئے عام طور پر کیاجاتا ہے لیکن اس کے متعدد ادویاتی، صنعتی اور تہذیبی استعمال موجودہیں۔اس پان کے پتے کو سانس کی بدبو اور ہاضمہ کی خرابیوں کے علاج کے لئے تصور کیا جاتا ہے۔
جی آئی پروڈکٹس دور دراز علاقوں میں دستکاروں، کسانوں، بنکر وں اور آرٹسٹوں کی آمدنی میں اضافہ کرکے دیہی معیشت کو فائدہ پہنچا سکتا ہے۔ہندوستان کے دیہی آرٹسٹوں کے پاس نادر ہنر اور روایتی عمل اور طریقوں کی جانکاری ہے۔یہ معلومات نسل در نسل ان کے پاس منتقل ہوتی ہے، جس کو تحفظ اور فروغ دیئے جانے کی ضرورت ہے۔صنعت اور داخلی تجارت کے فروغ کے محکمہ نے اس سلسلے میں متعدد اہم اقدامات کئے ہیں اور یہ جی آئی کے فروغ اور مارکٹینگ میں سرگرمی کے ساتھ مصروف ہے۔
U- 3751
(Visitor Counter : 109
ارضیاتی سائنس کی وزارت
دہلی ۔ این سی ٹی میں ہو ا کی کوالٹی آج معتدل زمرے میں برقرار رہنے کی توقع ہے
ہوا کی کوالٹی 8 اور 9 جون 2021 کو کچھ خراب ہونے لیکن اس کے معتدل سے خراب کے زمرے میں برقرار رہنے کی توقع ہے
نئی دہلی، 7 جون 2021، بھارتی محکمہ موسمیات کے موسم کی پیش گوئی کرنے والے قومی مرکز کے مطابق:
ہوا کا پیٹرن اور وینٹی لیشن انڈیکس پیش گوئی
پیش گوئی کے مطابق وینٹی لیشن کے ساتھ دہلی میں ہوا کے بہاؤ کی پیش گوئی اور موسم کی پیش گوئی درج ذیل ہے:
دہلی ۔ این سی ٹی میں ہو ا کی کوالٹی جون اور 7 جون کو معتدل زمرے میں برقرار رہنے کی توقع ہے۔ ہوا کی کوالٹی 8جون 2021 اور 9 جون 2021کو کچھ خراب ہونے اور اس کے معتدل سے خراب زمرے میں برقرار رہنے کی توقع ہے۔ہوا میں آلودگی پی ایم 10 رہے گی۔ تیز ہواؤں سے مقامی دھول اڑے گی اور دوسرے علاقے سے دھول آئے گی۔
زیادہ تر ہوا کے مغرب اور جنوب مغرب کی سمت سے دہلی میں آنے کی توقع ہے۔ ہوا کی رفتار 8۔18 کلو میٹر فی گھنٹہ رہے گی اور آسمان پر جزوری طور پر بادل رہیں گے اور 7 جون 2021 کو شام کے وقت بجلی کڑکنے کا امکان ہے۔ 8 جون 2021 کو دلی کی مغربی سمت سے ہوا چلنے کی توقع ہے جس کی رفتار 15 سے 22 کلو میٹر فی گھنٹہ تک رہے گی۔ آسمان عام طور پر صاف رہے گا اور دن میں تیز ہوائیں  فی گھنٹہ چلنے کی توقع ہے۔ 9 جون 2021 کو دلی میں زیادہ تر مغرب کی سمت سے ہوائیں آنے کی توقع ہے۔ ہوا کی رفتار 18 سے 20 کلو میٹر فی گھنٹہ رہے گی۔ دن کے وقت عام طور پر آسمان صاف رہے گا اور تیز ہوائیں  چلیں گی۔
تیز ہواؤں سے مقامی دھول اڑے گی اور دوسرے علاقے سے دھول آئے گی۔اس طرح عام طور پر آلودگی کی سطح پی ایم 10 رہے گی۔
پیش گوئی کے تجزیئے کی تفصیلات اور تصدیق https://ews.tropmet.res.in پر دیکھی جاسکتی ہیں۔

مقامات مخصوص کی پیش گوئی اور انتباہ کے لیے براہ مہربانی موسم ایپ ، زراعت سے متعلق  مشورے کے لئے میگھ دوت ایپ ، بجلی کڑکنے کے انتباہ کے لئے دامنی ایپ ڈاؤن لوڈ کریں اور ضلع وار انتباہ کے لئے اسٹیٹ ایم سی/ آر ایم سی ویب سائٹ دیکھیں۔
۔۔۔۔۔۔۔۔۔۔۔
ش ح۔ا گ۔ن ا۔
U-5205
(Visitor Counter : 85
وزارت دفاع
ای این سی نے یوگا کا بین الاقوامی دن منایا
بحریہ کی مشرقی کمان  نے 21 جون ، 2023 کو یوگا کے بین الاقوامی دن کو منانے کے لیے تمام اسٹیشنوں، یونٹس اور جہازوں پر یوگا کے اجلاسوں کا اہتمام کیا۔ اس تقریب میں بحریہ کے 13,000 سے زیادہ اہلکاروں، ڈیفنس سیکیورٹی کور، ڈیفنس کے سویلینز اور ان کے خاندان کے افراد نے شرکت کی۔ بحریہ کے مشرقی کمان کے جہازوں پر ، جو مشرقی ساحل پر سمندر اور مختلف بندر گاہوں پر تعینات ہیں ، یوگا کا اہتمام کیا گیا ۔ یوگا اجلاسوں میں عام یوگا پروٹوکول پر عمل درآمد کیا گیا ، جیسا کہ حکومت ہند کی آیوش کی وزارت نے آئی ڈی وائی 2023 کے موضوع – ’’ انسانیت کے لیے یوگا ‘‘ پر توجہ مرکوز کرتے ہوئے تشخیص کیا تھا ۔
اپنی معمول کی تعیناتی کے حصے کے طور پر مختلف ممالک کا دورہ کرنے والے مشرقی بیڑے کے بحری جہازوں نے یوگا کے فوائد اور صحت مند طرز زندگی کو فروغ دینے کے لیے غیر ملکی بندرگاہوں میں یوگا اجلاسوں کا انعقاد کیا۔ جکارتہ، انڈونیشیا میں آئی این ایس شیوالک، بنگلہ دیش کے چٹوگرام میں آئی این ایس کلتان اور پوکیٹ ، تھائی لینڈ میں آئی این ایس سمترا نے مقامی کمیونٹیز میں یوگا اور اس کے فوائد کے بارے میں بیداری پیدا کی ۔
وشاکھاپٹنم میں بحریہ کے اہلکاروں ، ان کے اہل خانہ اور اسکول کے بچوں نے نیول ڈاکیارڈ، کیندریہ ودیالیہ، ملکاپورم اور تمام رہائشی علاقوں میں یوگا کیا، جس میں ایشا فاؤنڈیشن کی طرف سے ہاتھا یوگا بھی شامل ہے ۔
بھیمونی پٹنم میں، کلنگا بیچ کے کیندریہ ودیالیہ اور نیول کے جی اسکول میں یوگا سیشن کا انعقاد کیا گیا۔ شرکاء نے بھارتی ترنگے والی تھیم میں ملبوس یوگا کو بھارت کے ثقافتی ورثے کے ایک اہم عنصر کے طور پر ظاہر کیا۔ بچوں کے اسپورتھی یتیم خانہ ، بزرگ شہریوں کے لیے گولڈج ہوم اور وشاکھاپٹنم میں خصوصی بچوں کے لیے ایک اسکول میں بھی یوگا کیمپ منعقد کیے گئے۔
تمل ناڈو اور پڈوچیری نیول ایریا کے ساتھ آئی این ایس کٹابومن نے تمام بحری جہازوں اور یونٹوں کی فعال شرکت کا مشاہدہ کیا۔ روزمرہ کی زندگی میں یوگا کی اہمیت پر زور دینے کے لیے بینرز، پوسٹرز اور یوگا چارٹ آویزاں کیے گئے ۔ چنئی میں ہونے والے اس پروگرام کا انعقاد معروف یوگا اور فلاح و بہبود کے تربیتی ادارے یوگا درشینی نے کیا تھا اور اس میں بحریہ اور سی آئی ایس ایف کے اہلکاروں نے اپنے اہل خانہ کے ساتھ شرکت کی ۔ کٹابومن میں بڑے پیمانے پر یوگا کے علاوہ امبر ٹاور پر 450 میٹر کی بلندی پر آسن اور پرانایام بھی کیے گئے۔ اس کے علاوہ، یوگا سے متعلق پروموشنل سرگرمیاں جیسے کوئز، پوسٹر مقابلے اور سوال و جواب کے سیشنز بھی بحری یونٹوں اور اسکولوں میں منعقد کیے گئے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6338
(Visitor Counter : 37
وزیراعظم کا دفتر
وزیر اعظم نے ندیا، مغربی بنگال میں ہوئے سڑک حادثے کے متاثرین کے لیے پی ایم این آر ایف سے امدادی رقم کا اعلان کیا
نئی دہلی، 28 نومبر 2021:
وزیر اعظم جناب نریندر مودی نے ندیا، مغربی بنگال میں سڑک حادثے میں اپنی جان گنوانے والے ہر ایک فرد کے قریبی رشتہ دار کو، وزیر اعظم کے قومی راحت فنڈ  سے 2 لاکھ روپئے کے بقدر کی امدادی رقم دینے کا اعلان کیا ہے۔ زخمی ہونے ولے افراد کو 50000 روپئے دیے جائیں گے۔
وزیر اعظم کے دفتر نے ٹوئیٹ کیا؛
’’وزیر اعظم نے ندیا، مغربی بنگال میں سڑک حادثے میں اپنی جان گنوانے والے ہر ایک فرد کے قریبی رشتہ دار کو، پی ایم این آر ایف، سے 2 لاکھ روپئے کے بقدر امدادی رقم دینے کا اعلان کیا ہے۔ زخمی ہونے ولے افراد کو 50000 روپئے دیے جائیں گے۔ ‘‘
وزارت دفاع
مسلح افواج کی جدید کاری کے لئے بجٹ
نئی دہلی، یکم جولائی / گذشتہ تین برسوں اور موجودہ سال کے لئے دفاعی خدمات تخمینہ جات  کے تحت مسلح افواج کی جدید کاری  سے متعلق بجٹ تخمینہ جات  ، نظر ثانی شدہ تخمینہ جات  اور حقیقی اخراجات  کی تفصیلات حسب ذیل ہیں :

|
|
سال
|
|
بجٹ تخمینہ جات

|
|
نظر ثانی شدہ تخمینہ جات

|
|
اخراجات

|
|
2016-17 ء
|
|
69,898.51
|
|
62,619.36
|
|
69,280.16
|
|
2017-18 ء
|
|
69,473.41
|
|
68,965.24
|
|
72,732.28
|
|
2018-19 ء
|
|
74,115.99
|
|
73,882.95
|
|
75,900.54
|
|
2019-20 ء
|
|
81,008.57
|
|
--
|
|
19,560.27#
# اخراجات سے متعلق اعداد و شمار مئی ، 2019 ء تک کے ہیں ۔
مئی ، 2001 ء میں دفاعی صنعتی شعبہ ، جو کہ اس سے قبل صرف سرکاری شعبے کے لئے مخصوص تھا ، کو ہندوستان کی نجی شعبے کی کمپنیوں کے لئے 100 فی صد تک کھول دیا گیا ، جب کہ ا س شعبے میں لائسنس کی شرط کے ساتھ راست بیرونی سرمایہ کاری  کی حد 26 فی صد ہے ۔ مزید براں ، تجارت و صنعت کی وزارت کے محکمۂ صنعتی پالیسی و فروغ نے نظر ثانی شدہ ایف ڈی آئی پالیسی نوٹیفائی کی ہے ، جس کے تحت خودکار ذریعے سے 49 فی صد تک اور سرکاری ذریعے سے 49 فی صد سے زیادہ ایف ڈی آئی کی اجازت ہے ۔
گذشتہ تین مالی سالوں  149 کنٹریکٹ ہندوستانی وینڈروں  اور غیر ملکی وینڈروں  کے ساتھ کئے گئے ہیں ، جس کا مقصد مسلح افواج کے لئے دفاعی ساز و سامان کی سرمایہ جاتی خریداری ہے ۔
حکومت مسلح افواج کی جدید کاری کے لئے اقدامات کر رہی ہے ۔ اس کے لئے نئے ساز و سامان خریدے جا رہے ہیں اور موجودہ سا ز و سامان اور نظامات کو اَپ گریڈ کیا جا رہا ہے ۔ جدید کاری سے متعلق پروجیکٹ منظور شدہ کیپٹل ایکویزیشن پلان اور ڈیفنس پروکیورمنٹ پروسیڈیور کے مطابق آگے بڑھائے جاتے ہیں ۔
ستمبر ، 2014 ء میں ‘ میک انِ انڈیا ’ کے آغاز سے لے کر ‘ میک اِن انڈیا کے تحت ملک میں دیسی ڈیزائن ، دفاعی اور خلائی ساز و سامان کے فروغ اور تیاری کے کام کو فروغ دینے کے لئے حکومت نے متعدد اقدامات کئے ہیں ، جس کے لئے سرکاری اور نجی شعبوں کی صلاحیتوں کو بہتر بنایا جا رہا ہے ۔
حکومت نے اسٹریٹیجک شراکت داری  ماڈل کو نوٹیفائی کیا ہے ، جس کے تحت شفاف اور مسابقتی طریقۂ کار کے ذریعے ہندوستانی کمپنیوں کے ساتھ طویل المدتی اسٹریٹیجک شراکت داری کا احاطہ کیا گیا ہے ، جس میں وہ گھریلو مینو فیکچرنگ انفرا اسٹرکچر اور سپلائی چین کے قیام کےلئے ٹیکنا لوجی کی منتقلی کے واسطے عالمی اوریجنل ایکوپمنٹ مینو فیکچرر  یعنی عالمی سطح کے اصل ساز و سامان بنانے والی کمپنیوں کے ساتھ معاہدہ کر سکتی ہیں ۔
یہ اطلاع رکشا راجیہ منتری جناب شری پد نائک نے آج راجیہ سبھا میں شری پی بھٹا چاریہ کو ایک تحریری جواب میں دی ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2735
(Visitor Counter : 35
وزیراعظم کا دفتر
وزیر اعظم نے ڈیزاسٹر ریزیلنٹ انفرا اسٹرکچر پر 5ویں بین الاقوامی کانفرنس سے خطاب کیا
’’آفت کے تئیں ہمارا ردعمل منقسم نہیں بلکہ مربوط ہونا چاہیے‘‘
’’بنیادی ڈھانچہ صرف واپسی کے بارے میں نہیں ہے بلکہ رسائی اور لچک کے بارے میں بھی ہے‘‘
’’بنیادی ڈھانچے کے معاملے میں کوئی چھوٹنا نہیں چاہیے‘‘
’’ایک آفت اور دوسری آفت کے درمیان وقت میں ریزیلنس پیدا ہوتا ہے‘‘
’’مقامی بصیرت کے ساتھ جدید ٹیکنالوجی ریزیلنس کے لیے بہترین ثابت ہو سکتی ہے‘‘
’’مالی وسائل کی عہد بستگی آفات سے نمٹنے کے اقدامات میں کامیابی کی کلید ہے‘‘
وزیر اعظم جناب نریندر مودی نے آج ایک ویڈیو پیغام کے ذریعے ڈیزاسٹر ریزیلنٹ انفرا اسٹرکچر  2023 پر پانچویں بین الاقوامی کانفرنس سے خطاب کیا۔
وزیر اعظم نے کہا کہ سی ڈی آر آئی ایک عالمی وژن سے ابھر کر سامنے آیا ہے اور وہ وژن یہ ہے کہ ایک باہم جڑی ہوئی دنیا میں آفات کے اثرات صرف مقامی نہیں ہوں گے۔ اس لیے ’’ہمارے ردعمل کو منقسم نہیں بلکہ مربوط ہونا چاہیے‘‘۔ انہوں نے کہا کہ محض چند سالوں میں 40 سے زیادہ ممالک سی ڈی آر آئی کا حصہ بن چکے ہیں، ان میں ترقی یافتہ سے لے کر ترقی پذیر ممالک، بڑے یا چھوٹے یا گلوبل ساؤتھ یا گلوبل نارتھ سب شامل ہیں۔ انہوں نے اسے حوصلہ افزا قرار دیا کہ حکومتوں کے علاوہ عالمی ادارے، نجی شعبے اور ڈومین کے ماہرین بھی اس میں شامل ہیں۔
وزیر اعظم نے اس سال کی تھیم ’تحفظ اور جامع انفرا اسٹرکچر کی فراہمی‘ کے تناظر میں قدرتی آفات کے تئیں بنیادی ڈھانچے کی خاطر بات چیت کے لیے کچھ ترجیحات کا خاکہ پیش کیا۔ وزیر اعظم نے کہا کہ ’’انفرا اسٹرکچر صرف واپسی سے متعلق نہیں ہے بلکہ رسائی اور لچک سے بھی ہے۔ انفرااسٹرکچر کے معاملے میں کوئی چھوٹنا نہیں چاہئے اور بحران کے وقت بھی لوگوں کی خدمت کی جانی چاہئے۔‘‘ وزیر اعظم نے بنیادی ڈھانچے کے تعلق سے ایک جامع نظریہ کی ضرورت پر زور دیا، کیونکہ سماجی اور ڈیجیٹل بنیادی ڈھانچہ ٹرانسپورٹ کے بنیادی ڈھانچے کی طرح اہم ہے۔
فوری راحت کے ساتھ، وزیر اعظم نے معمول کی جلد بحالی پر بھی توجہ دینے کی ضرورت پر زور دیا۔ انھوں نے کہا کہ ’’ایک آفت سے دوسری آفت کے درمیان کے وقت میں ریزیلنس پیدا ہوتا ہے۔ ماضی کی آفات کا مطالعہ کرنا اور ان سے سبق سیکھنا ہی راستہ ہے ۔‘‘
جناب مودی نے بنیادی ڈھانچے کی تعمیر کے مقامی علم کے ہوش مندانہ استعمال پر زور دیا جن سے آفات کا مقابلہ کیا جاسکتا ہے۔ وزیر اعظم نے کہا کہ مقامی بصیرت کے ساتھ جدید ٹیکنالوجی ریزیلنس کے لیے بہترین ثابت ہو سکتی ہے۔ مزید برآں، اگر اچھی طرح سے دستاویزی شکل دی جائے تو مقامی علم ایک عالمی بہترین عمل بن سکتا ہے۔
وزیر اعظم نے سی ڈی آر آئی کے کچھ اقدامات کے جامع مقاصد کا ذکر کیا۔ انہوں نے انفرا اسٹرکچر فار ریزیلنٹ آئی لینڈ اسٹیٹس پہل یا آئی آر آئی ایس کا ذکر کیا جس سے بہت سے جزیرہ جاتی ممالک کو فائدہ پہنچ رہا ہے۔ انہوں نے انفرااسٹرکچر ریزیلنس ایکسلریٹر فنڈ کے بارے میں اظہار خیال کیا جس کا اعلان پچھلے سال کیا گیا تھا۔ 50 ملین ڈالر کے اس فنڈ نے ترقی پذیر ممالک میں بے پناہ دلچسپی پیدا کی ہے۔ وزیر اعظم نے زور دیا کہ ’’مالی وسائل کے تئیں عہد بستگی اقدامات کی کامیابی کی کلید ہے۔‘‘
ہندوستان کی جی 20 صدارت کا ذکر کرتے ہوئے، وزیر اعظم نے کئی ورکنگ گروپوں میں سی ڈی آر آئی کو شامل کرنے کے بارے میں گفتگو کی۔ انہوں نے کہا کہ جو حل آپ یہاں تلاش کریں گے ان پر عالمی پالیسی سازی کی اعلیٰ سطح پر توجہ دی جائے گی۔
ترکی اور شام میں زلزلے جیسی حالیہ آفات کے پیمانے اور شدت کا ذکر کرتے ہوئے، وزیر اعظم نے سی ڈی آر آئی کے کام اور اس کی اہمیت کو اجاگر کرتے ہوئے اپنی بات ختم کی۔
امور صارفین، خوراک اور عوامی تقسیم کی وزارت
پی ایم جی کے اے وائی ۔ IIکے تحت اناج کی تقسیم کا کام شروع :اب تک ریاستوں /مرکز کے زیرانتظام خطوں نے مجموعی طورپر 33.40ایل ایم ٹی اناج اٹھایا
فوڈ کارپوریشن آف انڈیا نے اناج کی حصولیابی میں نیاریکارڈ قائم کیا؛حال ہی میں فصلوں کی کٹائی کے سیزن میں 389.76ایل ایم ٹی گیہوں اور 504.91ایل ایم ٹی چاول کی حصولیابی کی گئی
نئی دہلی،28جولائی : پرائم منسٹرغریب کلیان انّ یوجنا  کے اپریل سے جون ،2020تک کے کامیاب نفاذ کے بعد حکومت ہند نے اس اسکیم کوآئندہ پانچ ماہ یعنی جولائی سے نومبر ،2020تک کے لئے آگے بڑھایاہے ۔ نیشنل فوڈ سیکیورٹی ایکٹ  اور انتیودیہ انّ یوجنا  کے تحت آنے والے تقریبا 81کروڑاستفادہ کنندگان کو اس اسکیم کے تحت 5کلوچاول /گیہوں مفت فراہم کرایاجارہاہے ۔ جولائی سے نومبر،2020تک پی ایم جی کے اے وائی ۔ II کے لئےکل 200.19ایل ایم ٹی اناج  مختص کرایاگیاہے۔اس اسکیم پر ریاستی حکومتوں کے ساتھ ساتھ استفادہ کنندگان نے بھی پرجوش خیرمقدم کیاہے ۔ یہ اسکیم 8جولائی ،2020سے شروع کی گئی جس کے تحت 27جولائی ، 2020تک 33.40ایل ایم ٹی اناج  پہلے ہی استفادہ کنندگان کو مزید تقسیم کے لئے ملک بھرمیں ریاستی حکومتوں کے سپرد کیاگیاہے ۔ جو جولائی ، 2020ماہ کے لئے یہ مختص کئے گئے اناج کا تقریبا 83فیصد ہے ۔
پی ایم جی کے اے وائی ۔ II کے لئے مختص کئے گئے 200.19اضافی اناج کو شامل کرکے حکومت ہند کے ذریعہ معاشرے کے غریب طبقات کو پانچ ماہ کے دوران تقسیم کئے جانے والے اناج کی مجموعی مقدار تقریبا 455ایل ایم ٹی ہوجائے گی ۔ این ایف ایس اے اور اے اے وائی کے تحت آنے والے ہرایک استفادہ کنندہ کورعایتی قیمتوں پر اناج کے ان کے مستقل کوٹے کے علاوہ 5کلوگیہوں یا چاول مفت فراہم کرایاجائے گا۔
ملک کے ہرایک حصے میں ان پانچ ماہ کے دوران مختص کئے گئے اناج کے پروگرام کے مطابق اناج کے ذخیرے کویقینی بنانے کے لئے فوڈ کارپوریشن آف انڈیا نے ایک وسیع اورلاجسٹیکل منصوبہ تیارکرلیاہے ۔یہ بہت بڑاچیلنج ہے کیونکہ اس سے عام طورپرمختص کئے جانے والے اناج کی مقداردوگنی ہوگئی ہے اور موجودہ ویئرہاوسنگ صلاحیت اور دھلائی کا نظام عام طورپرمختص کئے جانے والے اناج کی بنیاد پرتیارکیاگیاہے ۔ لیکن ایف سی آئی اس چیلنج کا سامنا کرنے کے لئے پوری طرح تیارہے مشکل حالات میں ضروری اشیاء فراہم کرانے کی اس کی اہلیت لاگ ڈاون کی مدت میں پہلے ہی ظاہرہوچکی ہے جب لاجسٹیکل آپریشنز کے معاملے میں نئے ریکارڈ قائم کئے گئے ۔ ملک کے ہرکونے میں مختص کی گئی مقدار کے مطابق اناج پہنچانے کو یقینی بنایاجائے گا اورحکومت کا واضح مقصد کہ خوراک کی کمی سے کوئی غریب آدمی بھوکا نہ رہ جائے ، حاصل کیاجائے گا۔
ایف سی آئی نے موجودہ سیزن کے لئے حصولیابی کا عمل مکمل کرلیاہے اور گیہوں اورچاول دونوں کی حصولیابی میں نئے ریکارڈ قائم کئے ہیں ۔ حال ہی میں مکمل ہونے والے کٹائی کے سیزن میں مجموعی طورپر 389.76ایل ایم ٹی گیہوں اور 504.91ایل ایم ٹی چاول حاصل کیاگیا۔مانسون کے موجودہ رجحان کے پیش نظر21-2020کے آئندہ خریف سیزن کے بھی اچھے ہونے کی توقع ہے ۔
وزارت دفاع
میسرس سی ایس ایل، کوچی میں 21 فروری 2023 کو دوسرے جہاز  اور تیسرے جہاز  کی تعمیرکے کام کی شروعات
اینٹی سب میرین وارفیئر شیلو واٹر کرافٹ   پروجیکٹ کے دوسرے جہاز  اور تیسرے جہاز  کی تعمیر کے کام کے آغاز کی تقریب کی صدارت بالترتیب آر ایڈمرل سندیپ مہتا، اے سی ڈبلیو پی اینڈ اے اور آر ایڈمرل آئی بی اتھیا، ڈی جی ڈبلیو ڈی بی نے جناب مدھو ایس نائر، سی ایم ڈی، سی ایس ایل اور ہندوستانی بحریہ اور سی ایس ایل کے دیگر سینئر افسران کی موجودگی میں 21 فروری 2023 کو میسرس سی ایس ایل، کوچّی میں کی۔ مقامی مینوفیکچررز سے حاصل کردہ تمام اہم اور ذیلی آلات/سسٹم کے ساتھ، یہ بحری جہاز وزارت دفاع کی ’’میک ان انڈیا‘‘ پہل کے قابل فخر پرچم بردار ہیں۔
حکومت ہند کی ’’ آتم نر بھر بھارت‘‘ پہل کے مطابق، آٹھ اے ایس ڈبلیو ایس ڈبلیو سی جہازوں کی تعمیر کا معاہدہ میسرس سی ایس ایل، کوچی کے ساتھ مکمل ہوا۔ ان جہازوں کو 25 سال کی سروس لائف کے ساتھ تیار کیا جارہا ہے۔ ان بحری جہازوں کی دستیابی ، ساحلی علاقوں میں پانی کی سطح کے عین نیچے خطروں کا پتہ لگانے اور انہیں بے اثر کرنے کی سہولت فراہم کرے گی۔